Hui comencen les jornades d'Educació Vial per a 3.500 xiquets i xiquetes del municipi
14 d’octubre 2015

![](/es-va/Actualidad/PublishingImages/Octubre 2015/11educacionvial.jpg)

_Roser Maestro i alumnes del Villar Palasí_

​Un grup d'alumnes del col·legi Villar Palasí (Sagunt) han sigut els primers a visitar l'Escola Municipal de Trànsit per a les classes d'educació vial que es van a impartir a 3.500 xiquets i xiquetes dels 18 centres escolars del municipi. Roser Maestro, delegada d'Educació Vial de l'Ajuntament de Sagunt, ha assistit a la inauguració de les classes i ha destacat la importància que els xiquets i xiquetes assumisquen i respecten les mesures bàsiques de seguretat des de xicotets.

   
Durant tot curs, del total d'escolars que participen en aquestes jornades, al voltant de 1.500 dels cursos 2n i 3er de Primària rebran classes pràctiques en el Parc Infantil de Trànsit. Un microbús els arreplegarà als col·legis i els traslladarà al parc.

A més, està previst un concurs de dibuix i maquetes en el qual poden participar les xiquetes i xiquets d'entre 6 i 12 anys. Els premis es donaran en el mes de juny de 2016 abans de finalitzar el curs escolar.

![](/es-va/Actualidad/PublishingImages/Octubre 2015/11Curso Educacion vial-001 (2).jpg)  
  

*   [](http://www.facebook.com/sharer.php?u=https://aytosagunto.es/va/actualitat/hui-comencen-les-jornades-d-educacio-vial-per-a-3-500-xiquets-i-xiquetes-del-municipi/ "Facebook")
*   [](http://twitter.com/share?url=https://aytosagunto.es/va/actualitat/hui-comencen-les-jornades-d-educacio-vial-per-a-3-500-xiquets-i-xiquetes-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-comencen-les-jornades-d-educacio-vial-per-a-3-500-xiquets-i-xiquetes-del-municipi/ "Linked In")
*   [](mailto:?body=https://aytosagunto.es/va/actualitat/hui-comencen-les-jornades-d-educacio-vial-per-a-3-500-xiquets-i-xiquetes-del-municipi/)